მერეთი ბორბოლია კოჩი (2012 წანაშ ფილმი)

მერეთი ბორბოლია კოჩი () — ფილმი ბორბოლია კოჩიშე, ნამუქჷთ გიშართჷ 2012 წანაშ 3 კვირკვეს. თენა რე კომპანიაშ Columbia Pictures წკარით მანთხა ფილმი პიტერ პარკერიშე დო წკარით მაართა გოახალაფირი სერიას. დუდშე ულამჷდეს ფილმიშ 2011 წანას გიშაშქუმალა, მორო წოხოლენი სუმი ფილმიშ რეჟისორქ სემ რეიმიქ დიტუ პროექტი დო თის პრაქტიკულო არძა არტისტიქ „ქაჸუნჷ“. Sony-შე ჩინებულიქ იჸუ, ნამდა სერია ხეახაშო იჸუაფუდჷ გინოღალირი, ახალი რეჟისორიშ დო არტისტეფიშ მოხვარათ.

ფილმიშ სიუჟეტიშ ჯინჯიერი ღოზი ენწყილი რე პიტერ პარკერიშ სკოლაშ პერიოდიშ რინაშე, ბორბოლიაშ მუშებეფიშ მაართა გუმორჩქინა დო გვენ სტეისიწკჷმა (ემა სტოუნი) ურთიართობაშე. ფილმი გიშართჷ 3-D ფორმატის, 2012 წანაშ 3 კვირკვეს.

 როლეფი 

 ენდრიუ გარფილდი — პიტერ პარკერი/ბორბოლია კოჩი: სკოლაშ ასაკიშ ბოში, ნამუსით აჩამჷ რადიოაქტიურ ბორბოლიაქ. თიქ მიძინჷ სუპერნძალეფი.
 ემა სტოუნი — გვენ სტეისი: კომიქსეფიშ მეჯინათ, პარკერიშ ართ-ართი მაართა ჸოროფილი.
 რის აიფენსი — კურტ კონორსი / ტინტილა: მენცარი, ნამუთ მუშ დუდს ტინტილაშ შრატის გამორსენს. თენა ანჯას არზენს, გაახალას ნადინეფჷ ხე, მარა თენა ხოლო გინართინუანს რეპტილიათ.
 მარტინ შინი — ბენ პარკერი: მეი პარკერიშ ალმასქუ დო პიტერის ბიძი.
 სალი ფილდი — მეი პარკერი: ბენიშ ალმასქუ, პიტერიშო არძაშე ხოლო ადამიერი, ბენიშ უკული.
 დენის ლირი — ჯორჯ სტეისი: გვენიშ მუმა დო ნიუ იორკიშ პოლიციაშ დეპარტამენტიშ უნჩაში.
 კრის ზილკა — ფლეშ თომპსონი: პიტერიშ სკოლაშ პერიოდიშ მარკინე, ნამუთ პარკერს ირო გიაძიცენს, მორო ბორბოლია კოჩიშ დიდი მოჸოროფე რე.
 ირფან ხანი — ვან ეტერი: ფილმიშ ართ-ართი გლახა გერგეზი. კომიქსეფს თინა გინირთუ პროტო-გობლინო.
 ენი პერისი — ვან ეტერიშ ალმასქუ.
 კემპბელ სკოტი — რიჩარდ პარკერი: პიტერიშ მუმა.
 ჯულიენ ნიკოლსონი — მერი პარკერი: პიტერიშ დიდა.
 კ. თომას ჰაუელი — რეი.
 მაილზ ელიოტი — ბილი კონორსი: კურტ კონორსიშ სქუა.
 სტენ ლი — გიშარჩქინდუ ეპიზოდურ როლს, თეშ მუჭოთ რეიმიშ ფილმეფს.

 ღოლამა 

 პროექტიშ გოვითარაფა 

თიშ უკულ, მუთ მოხვადჷ ფილმიშ ბორბოლია კოჩი 4 პროექტიშ გოუქვაფა, Sony-ქ გაცხადჷ სერიეფიშ ხეახალშო გოტებაშე.. ჩინებულქ იჸუ, ნამდა ჯეიმზ ვენდერბილტიშე ღოლამირი სცენარი კრისტოფერ ნოლანიშე ბეტმენიშო მერინას იმაჟირანს.

 გინოღალა 

ფილმიშ გინოღაა დიჭყჷ 2010 წანაშ ქირსეთუთას, ლოს ანჯელესის. თენა რე ჰოლივუდიშ მაართა ფილმი, ნამუშ გინოღალა მიშჷ RED Epic-იშ კამერეფით.

 რესურსეფი ინტერნეტის 




 სქოლიო 

კატეგორია:2012 წანაშ ფილმეფი
კატეგორია:ამერიკული ფილმეფი
კატეგორია:ფილმეფი ბორბოლია კოჩიშე